Ravon R2 Rossiyada oktabrdagi eng arzon xorijiy avtomobil bo‘ldi

An’anaviy tarzda Rossiya avtobozoridagi eng hamyonbop xorijiy rusumdagi mashinalar reytingini e’lon qilib boruvchi Daily Motor 2017-yil oktabr boshi holatiga ko‘ra yangi ro‘yxatni taqdim etdi.

Reytingda O‘zbekistonda ishlab chiqarilgan Ravon R2 avtomobili yetakchilik qildi, uni Rossiyada 439 ming 900 rubldan boshlanadigan narxda sotib olish mumkin.
Oktabr reytingida Datsun on-DO ikkinchi bo‘ldi. Uning qiymati 442 ming rubldan boshlanadi.
Yuqori uchlikka 449 ming rubllik Ravon Nexia yakun yasadi. To‘rtinchi va beshinchi o‘rinlarni esa Brilliance H230 (Xitoy, 459 ming 900 rubl) sedani va FAW Oley (Xitoy, 491 ming rubl) sedani egalladi.